# Η επιστροφή του Οδυσσέα

Από την Τροία στην Ιθάκη: Οι σταθμοί στη διαδρομή του Οδυσσέα:
1. Χώρα των Κικόνων: Οι άνδρες του Οδυσσέα πολεμούν τους Κίκονες, αλλά χάνουν αρκετούς συντρόφους τους.
2. Χώρα των Λωτοφάγων: Οι σύντροφοι του Οδυσσέα δοκιμάζουν τον λωτό και ξεχνούν την πατρίδα τους, αλλά ο Οδυσσέας τους παίρνει μαζί του με τη βία.
3. Σπηλιά του Πολύφημου (Κύκλωπες): Ο Οδυσσέας και οι άνδρες του παγιδεύονται από τον Κύκλωπα Πολύφημο. Τον τυφλώνουν για να δραπετεύσουν, αλλά εξοργίζουν τον Ποσειδώνα.
4. Νησί του Αιόλου, του θεού των ανέμων: Ο Αίολος δίνει στον Οδυσσέα έναν ασκό με τους ανέμους για να τον βοηθήσει να φτάσει στην Ιθάκη. Όμως, οι σύντροφοί του τον ανοίγουν. Έτσι, χάνουν ξανά τον δρόμο.
5. Λαιστρυγόνες: Οι ανθρωποφάγοι Λαιστρυγόνες καταστρέφουν 11 από τα 12 πλοία του Οδυσσέα.
6. Νησί της Κίρκης: Η μάγισσα Κίρκη μεταμορφώνει τους συντρόφους του Οδυσσέα σε ζώα, αλλά εκείνος την υποχρεώνει να τους ξαναδώσει την ανθρώπινη μορφή.
7. Κάτω Κόσμος: Ο Οδυσσέας κατεβαίνει στον Άδη για να πάρει χρησμό από τον μάντη Τειρεσία σχετικά με το ταξίδι του.
8. Σειρήνες: Ο Οδυσσέας αποφεύγει τον κίνδυνο των Σειρήνων, βάζοντας κερί στα αυτιά των συντρόφων του. Ο ίδιος δένεται στο κατάρτι.
9. Σκύλλα και Χάρυβδη: Ο Οδυσσέας και οι σύντροφοί τους περνούν ανάμεσα από τα δύο τέρατα, αλλά μερικοί άνδρες χάνονται.
10. Νησί του Ήλιου: Παρά τις εντολές του Οδυσσέα, οι σύντροφοί του σφάζουν τα ιερά βόδια του θεού Ήλιου. Ως τιμωρία, χάνουν τη ζωή τους σε ναυάγιο.
11. Νησί της Καλυψώς (Ωγυγία): Ο Οδυσσέας ναυαγεί στο νησί της Καλυψώς, όπου μένει επτά χρόνια, έως ότου οι θεοί διατάζουν την απελευθέρωσή του.
12. Φαίακες: Μετά από τρικυμία, ο Οδυσσέας φτάνει στο νησί των Φαιάκων, οι οποίοι τον φιλοξενούν και τον βοηθούν να επιστρέψει στην Ιθάκη.
13. Ιθάκη: Ο Οδυσσέας μετά από δέκα χρόνια περιπλάνησης φτάνει στην Ιθάκη, σκοτώνει τους μνηστήρες και ξανακερδίζει τον θρόνο του και την Πηνελόπη. Έλειψε συνολικά είκοσι χρόνια.
Σε κάποιους σταθμούς της πορείας του Οδυσσέα δεν υπάρχουν σχετικά έργα τέχνης. Μπορείτε να ζωγραφίσετε δικά σας ;